Forma patvirtinta 
Zarasų rajono savivaldybės 
administracijos direktoriaus 
2026 m. liepos 17 d. įsakymu  Nr. I-285

(Zarasų rajono savivaldybės stipendijos mokėjimo sutarties forma)
_________________________________
(Stipendijos pavadinimas)

ZARASŲ RAJONO SAVIVALDYBĖS STIPENDIJOS MENO KŪRĖJUI MOKĖJIMO SUTARTIS
202__ m. ________________ d. Nr. __________
(data ir numeris)

Zarasai


Zarasų rajono savivaldybės administracija (toliau – Administracija), atstovaujama _______________________________________________________________, veikiančio (-s) pagal įstaigos nuostatus, ir Zarasų rajono savivaldybės stipendijos gavėjas (-a) ________________________________________________________________________________
(stipendijos gavėjo (-s) vardas, pavardė, asmens kodas)
(toliau – Stipendijos gavėjas), toliau kartu šioje Sutartyje vadinami Šalimis, o kiekviena atskirai – Šalimi, vadovaudamiesi Stipendijos meno kūrėjui, reziduojančiam Zarasų rajono savivaldybės teritorijoje, skyrimo tvarkos aprašu, patvirtintu Zarasų rajono savivaldybės tarybos 2026 m. sausio 29 d. sprendimu Nr. T-8 „Dėl Stipendijos meno kūrėjui, reziduojančiam Zarasų rajono savivaldybės teritorijoje,  įsteigimo ir jos skyrimo tvarkos aprašo patvirtinimo”, (toliau – Aprašas) ir Zarasų rajono savivaldybės administracijos direktoriaus 202_ m. _______________ d. įsakymu Nr. „..”, sudarė šią Zarasų rajono savivaldybės stipendijos mokėjimo sutartį (toliau – Sutartis): 

1. BENDROSIOS NUOSTATOS

1.1. Ši Sutartis nustato Zarasų rajono savivaldybės stipendijos meno kūrėjui _____________________________________________________________ (toliau – Stipendija) 
(veiklos, kuriai skirta stipendija, pavadinimas) 
mokėjimo ir atsiskaitymo už gautą Stipendiją tvarką, sąlygas ir terminus. 
1.2. Stipendija skiriama Stipendijos gavėjo Komisijai pateiktoje Stipendijos paraiškoje (toliau – Paraiška) nurodytai veiklai vykdyti. Šios veiklos vykdymo laikotarpis yra nuo 202_ m. _____________ d. iki 202_ m. ________________ d. 
                 (data)                                                   (data) 
Veiklos vykdymo laikotarpis gali nesutapti su Stipendijos mokėjimo laikotarpiu. 
1.3. Veikla (-os) ir jų siektini rezultatai yra šie: ____________________________________ 

2. ŠALIŲ ĮSIPAREIGOJIMAI

2.1. Administracija įsipareigoja mokėti Stipendijos gavėjui … Eur per mėnesį dydžio Stipendiją ____________ mėn.  ____________mėnesių (mėnesių skaičius) 
2.2. Stipendijos gavėjui … Eur dydžio (2 mėn. x … Eur) suma išmokama per 20 darbo dienų po Sutarties pasirašymo, o likusi Stipendijos dalis, jeigu ji buvo skirta, praėjus 2 mėnesiams mokama kas mėnesį iki mėnesio 15 d. į Stipendijos gavėjo Sutartyje nurodytą banko sąskaitą. 
2.3. Administracija vienašališkai nutraukia Sutartį ir Sutarties 2.1 punkte nurodytos Stipendijos nemoka arba jos mokėjimą nutraukia, jeigu atsiranda ar paaiškėja bent viena iš Aprašo 37 punkte nurodytų aplinkybių arba paskutinę Sutarties 2.1 punkte nurodyto pirmojo mėnesio Stipendijos išmokėjimo termino dieną Stipendijos gavėjas nėra teisės aktų nustatyta tvarka atsiskaitęs už veiklą, kuriai vykdyti Administracija anksčiau buvo skyrusi stipendiją. 
2.4. Stipendijos gavėjas įsipareigoja: 
2.4.1. įvykdyti Sutarties 1.3 punkte nurodytą veiklą Paraiškoje ir Sutartyje nustatyta tvarka bei sąlygomis iki Sutarties 1.2 punkte nurodyto veiklos vykdymo laikotarpio pabaigos; 
2.4.2. naudoti Stipendiją tik su Paraiškoje nurodytos veiklos vykdymu susijusioms išlaidoms padengti; 
2.4.3. ne vėliau kaip per 20 darbo dienų nuo Sutarties 1.2 punkte nurodyto laikotarpio pabaigos Administracijai pateikti veiklos ataskaitą, parengtą pagal Administracijos direktoriaus patvirtintą formą, ir veiklos, kuriai vykdyti skirta stipendija, įgyvendinimą patvirtinančius dokumentus (sukurtų darbų dokumentaciją fotografijų, video, tekstų ir kt. forma ar pan.); 
2.4.4. nedelsiant raštu informuoti Administraciją, kai atsiranda ar paaiškėja objektyvios aplinkybės, dėl kurių Stipendijos gavėjas nebegali vykdyti veiklos, kuriai vykdyti skirta Stipendija; 
2.4.5. jei Paraiškoje nurodyta veikla pristatoma viešai, visoje reklaminėje ir informacinėje medžiagoje nurodyti, kad šią veiklą finansuoja Zarasų rajono savivaldybė, naudojant aiškiai matomą Zarasų rajono savivaldybės logotipą. Socialiniuose tinkluose, naudoti tekstinę nuorodą: „Stipendiją finansuoja Zarasų rajono savivaldybė“ su aktyvia nuoroda; 
2.4.6. Kai reklaminės ir (ar) informacinės medžiagos formatas, dydis, koncepcija ar kitos aplinkybės neleidžia užtikrinti Zarasų rajono savivaldybės logotipo matomumo naudoti tekstinę nuorodą: „Projektą finansuoja Zarasų rajono savivaldybė“. Tekstinės formuluotės naudojimą privaloma suderinti su Administracija; 
2.4.7. jei apie Paraiškoje nurodytą veiklą yra platinami pranešimai spaudai, nurodyti, kad veiklą finansuoja Zarasų rajono savivaldybė, ir šiuos pranešimus, kartu su vaizdo medžiaga pateikti Administracijai el. pašto adresu kultura@zarasai.lt. Stipendijos gavėjas neatlygintinai suteikia Administracijai neišimtinę teisę atgaminti ir viešai skelbti (įskaitant padarymą viešai prieinamu kompiuterių tinklais) šiuos pranešimus ir (arba) vaizdo medžiagą (nepažeidžiant autorių asmeninių neturtinių teisių) Zarasų rajono savivaldybės administruojamose interneto svetainėse, Zarasų rajono savivaldybės veiklą pristatančioje informacinėje medžiagoje ir kituose Administracijos rengiamuose ir platinamuose pranešimuose bei leidiniuose. 
2.5. Stipendijos gavėjas privalo Administracijai per jos nustatytą terminą grąžinti visą pagal šios Sutarties 2.1 punktą jam išmokėtą Stipendiją, jeigu Stipendijos gavėjas: 
2.5.1. Stipendijai gauti pateikė neteisingus duomenis (dokumentus); 
2.5.2. nevykdo ar netinkamai vykdo Sutarties 2.4.1–2.4.2 punktuose nurodytus įsipareigojimus, išskyrus šios Sutarties 2.4.4 punkte nurodytą atvejį, kai Stipendijos mokėjimas yra nutrauktas šios Sutarties 2.3 punkte nustatyta tvarka; 
2.6. Stipendijos gavėjui nevykdant ar netinkamai vykdant Sutarties 2.5 punkte nurodytą įsipareigojimą, Administracijai negrąžinta Stipendijos dalis išieškoma teisės aktų nustatyta tvarka; 

3. BAIGIAMOSIOS NUOSTATOS

3.1. Šalys susitaria, kad visi su šia Sutartimi susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai sprendžiami Lietuvos Respublikos įstatymų nustatyta tvarka. 
3.2. Už Sutartyje nurodytų Stipendijos gavėjo rekvizitų teisingumą bei savalaikį Administracijos informavimą jiems pasikeitus atsako Stipendijos gavėjas. 
3.3. Jeigu Šalis negali vykdyti Sutartyje nustatytų pareigų, nedelsdama raštu apie tai informuoja kitą Šalį ir kreipiasi į ją dėl Sutarties , pakeitimo ar nutraukimo. 
3.4. Sutarties pakeitimai galioja tik raštu susitarus abiem Šalims. 
3.5. Sutartis sudaryta dviem egzemplioriais – po vieną kiek vienai šaliai.   
3.6. Sutartis įsigalioja jos pasirašymo dieną ir galioja, iki visiško sutartinių įsipareigojmų įvykdymo.  
3.7. Pasirašydamas šią Sutartį Stipendijos gavėjas patvirtina, kad: 
3.7.1. perskaitė Aprašą ir Sutartį, suprato jų turinį, visos Aprašo ir Sutarties nuostatos jam yra žinomos, aiškios, suprantamos ir priimtinos; 
3.7.2. nėra Aprašo 10-14 ir (arba) 37 punktuose nurodytų ar kitų aplinkybių, ribojančių šios Sutarties sudarymo galimybę. 

